wickkiey/tamil-wikipedia-markdown huggingface dataset:
# இசுபைடர்-மேன் 2



**இசுபைடர்-மேன் 2** (Spider-Man 2) என்பது 2004 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.  

அவி ஆராட் மற்றும் லாரா ஜிஸ்கின் ஆகியோர் தயாரிக்கும் இந்த படத்திற்கு ஆல்வின் சார்ஜென்ட் என்பவர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, ஆல்ஃப்ரெட் மோலினா, ரோஸ்மேரி ஹாரிஸ் மற்றும் டோனா மர்பி போன்ற பல நடித்துள்ளார்கள்.  

இந்த படம் 2002 ஆம் ஆண்டு வெளியான இசுபைடர்-மேன் என்ற திரைப்படத்தின் தொடர்ச்சியாக ஜூன் 30, 2004 அன்று வெளியானது. இது பரவலான விமர்சனங்களைப் பெற்றது மற்றும் உலகளவில் 789 மில்லியன் டாலர்களை வசூலித்தது, இது இந்த ஆண்டின் அதிக வசூல் செய்த மூன்றாவது படம் ஆகும். இந்த படம் 77 வது அகாதமி விருதுகளில் சிறந்த திரை வண்ணத்திற்கான அகாதமி விருதை வென்றது, மேலும் சிறந்த இசை கலவை மற்றும் சிறந்த இசை ஆகியவற்றுக்கும் பரிந்துரைக்கப்பட்டது. இது எல்லா காலத்திலும் சிறந்த மற்றும் மிகவும் செல்வாக்குமிக்க மீநாயகன் படங்களில் ஒன்றாகக் கருதப்படுகிறது. இந்தப்படத்தின் வெற்றியை தொடர்ந்து இசுபைடர்-மேன் 3 என்ற படம் 2007 ஆம் ஆண்டு வெளியானது.
# இசுபைடர்-மேன் 3



**இசுபைடர்-மேன் 3** (Spider-Man 3) என்பது 2007 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் மார்வல் வரைகதையில் தோன்றும் கதாபாத்திரத்தை அடிப்படையாகக் கொண்டு கொலம்பியா பிக்சர்ஸ், லாரா ஜிஸ்கின் புரொடக்ஷன்ஸ் மற்றும் மார்வெல் மகிழ்கலை ஆகியவை இணைந்து தயாரிக்க, சோனி பிக்சர்ஸ் இரிலீசிங் என்ற நிறுவனம் விநியோகம் செய்தது.  

இந்த திரைப்படத்தை அவி ஆராட், இவான் ரைமி மற்றும் லாரா ஜிஸ்கின் ஆகியோர் தயாரிக்க ஆல்வின் சார்ஜென்ட், சாம் ரைமி மற்றும் இவான் ரைமி போன்றோர் திரைக்கதை எழுத, சாம் ரைமி என்பவர் இயக்கத்தில் தோபி மக்குயர், கிர்ஸ்டன் டன்ஸ், ஜேம்ஸ் பிரான்கோ, தாமஸ் ஹேடன் சர்ச், டோபர் கிரேஸ், பிரைஸ் டல்லாஸ் ஹோவர்ட், ஜேம்ஸ் குரோம்வெல், ரோஸ்மேரி ஹாரிஸ் மற்றும் ஜே.கே சிம்மன்ஸ் போன்ற பல நடித்துள்ளார்கள்.  

இசுபைடர்-மேன் 3 படம் ஏப்ரல் 16, 2007 அன்று டோக்கியோவில் திரையிடப்பட்டது, மேலும் அமெரிக்காவில் வழக்கமான மற்றும் ஐமாக்ஸ் திரையரங்குகளில் மே 4, 2007 அன்று வெளியாகி, உலகளவில் 890.9 மில்லியனை வசூலித்தது, இது 2007 ஆம் ஆண்டில் அதிக வசூல் செய்த மூன்றாவது படமும் ஆகும்.  

இசுபைடர் மேன் திரைப்படத் தொடர் இரண்டு முறை மறு உருவாக்கம் செய்யப்பட்டது; முதலில் தி அமேசிங் இசுபைடர்-மேன் (2012) என்ற பெயரில் மார்க் வெப் இயக்கத்தில் நடிகர் ஆண்ட்ரூ கார்பீல்ட் என்பவர் நடித்தார். பின்னர் இயக்குநர் ஜோன் வாட்ஸ் இயக்கத்தில் டாம் ஹாலண்ட் நடித்தார். இது மார்வெல் திரைப் பிரபஞ்சத்தின் ஒரு புதிய திரைப்படத் தொடராக அமைக்கப்பட்டது. அது இசுபைடர்-மேன்: ஹோம்கம்மிங் (2017) என்ற படத்துடன் தொடங்குகிறது.
# மாண்டலின்



**மாண்டலின்** (*mandolin*, ) ஓர் இத்தாலி நாட்டு மீட்டுகின்ற நரம்பிசைக் கருவியாகும். இதில் பொதுவாக நான்கு இரட்டித்த நரம்புத் தொகுதிகள் இருக்கும். ஒவ்வொரு நரம்புத் தொகுதியில் உள்ள இரண்டு நரம்புகளும் ஒன்றாக மீட்டப்படும். நரம்புத்தொகுதிகள் அடுத்தடுத்த சுவரத்தானங்களுக்கு சுருதி கூட்டப்பட்டு மீட்டுக் கட்டையால் மீட்டப்படும். இது மாண்டோர் இசைக்கருவியிலிருந்து வந்ததாகும்.  

இந்தியாவில் கருநாடக இசைக் கருவியாக அண்மையில் ஏற்றுக்கொள்ளப்பட்டிருக்கிறது. மின்னியல் மாண்டலினை உ. ஸ்ரீநிவாஸ் இந்திய இசை மரபுக்கேற்ப மாற்றியமைத்து பரவலாக்கி உள்ளார். இவரது இசை இந்தியாவிலும் வெளிநாடுகளிலும் பெரும் வரவேற்பைப் பெற்றது. மேற்கத்திய இசையுடன் கருநாடக இசையைக் கலந்து கலவை இசையிலும் புகழ்பெற்றுள்ளார்.  

மாண்டலின் இசை திரைப்படங்களில் 1940களிலிருந்தே ராஜ் கபூர் தயாரித்த *பர்சாத்* போன்றத் திரைப்படங்களில் பயன்படுத்தப்பட்டுள்ளது. தில்வாலே துல்ஹானியா லே ஜாயேங்கே (1995) திரைப்படத்தில் பல இடங்களில் மாண்டலின் வாசிக்கப்பட்டுள்ளது. பஞ்சாபி பண்பாட்டில் பரவலான நடன இசை பங்கராவிலும் மாண்டலின் பயன்படுத்தப்படுகிறது.  

## மேற்சான்றுகள்
# திருத்தங்கல் நின்ற நாராயணப் பெருமாள் திருக்கோவில்


**திருத்தங்கல் நின்ற நாராயணப் பெருமாள் கோவில்** 108 திவ்ய தேசங்களில் ஒன்றான பழைமையான வைணவத்திருத்தலம். இத்திருத்தலம் விருதுநகர் மாவட்டத்தில் அமைந்துள்ளது.  

## தலவரலாறு
பெருமாளின் தேவியர் ஸ்ரீதேவி, பூதேவி, நீளாதேவி ஆகியோரிடையே யார் உயர்ந்தவர் என்ற போட்டியெழ தமது உயர்வை நிரூபிக்க ஸ்ரீதேவி பூமியில் தவம் புரிந்தார். பெருமாள் ஸ்ரீதேவியை மணம்புரிந்தருளிய திருத்தலம். மகாலட்சுமித் தாயார் தவம் புரிந்த தலம் அழகிய சாந்த மணவாளர் திருக்கோயில் தலம்.  

## சிலப்பதிகாரத்தில்
சிலப்பதிகாரத்தில் வரும் வார்த்திகன் கதை இத்தலத்தில் நிகழ்ந்தது.  

## ஆராய்ச்சியாளர்கள்
பாண்டிய மன்னர்கள் குறித்து ஆராயும் ஆராய்ச்சியாளர்களுக்கு பல புதிய தகவல்களை வழங்கும் ஊராகவும் திருத்தலமாகவும் அமைகிறது.  

## மைசூர் நரசிம்மர் ஆலயம்
இத்திருத்தலத்தைப் பற்றிய குறிப்புகள் மைசூர் நரசிம்மர் ஆலயத்தில் உள்ளது.  

## தலவரலாற்றுத் தொடர்புடைய திருக்கோயில்
- அழகிய சாந்த மணவாளர் திருக்கோயில்
# திருநின்றவூர் பக்தவத்சல பெருமாள் கோவில்


**திருநின்றவூர் பக்தவத்சல பெருமாள் திருக்கோவில்** 108 வைணவத் திருத்தலங்களில் ஒரு திருத்தலம்.திருநின்றவூரில் அமைந்துள்ளது.  
சமுத்திர ராஜனுடன் கோபித்துக்கொண்ட திருமகள் வந்து நின்ற ஊர் என்பதால் ’திருநின்றவூர்’ எனப் பெயர் பெற்றது.  
## அமைவிடம்
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'45.0"N, 80°01'34.0"E (அதாவது, 13.112510°N, 80.026112°E) ஆகும்.  

## தலவரலாறு
சமுத்திர ராஜனுடன் கோபம் கொண்ட திருமகள் தாயார் வந்து நின்ற இத்தலத்தில், சமுத்திர ராஜன் வந்து தாயாரை திரும்பி வர வேண்டியபோது, ’என்னைப் பெற்ற தாயே’ என்று பலவாறு சமாதானம் செய்ய முயன்றார். இக்காரணத்தால் தாயார் திருநாமம் ’என்னைப் பெற்ற தாயார்’ என்றானது. எவ்வாறு வேண்டியும் தாயார் சமாதானம் அடையாததால், சமுத்திர ராஜன் மீண்டு சென்று பெருமாளிடம் உதவி வேண்ட, அவரும் பக்தனுக்காக இங்கு வந்து திருமகளிடம் சமாதானம் கூறி வைகுந்தம் வர சம்மதிக்க வைத்த திருத்தலம்.  

## கோயில் அமைப்பு
இக்கோயிலின் இராசகோபுரம் மிகப் பெரியதாக அமைக்கபட்டுள்ளது. கோயிலானது பலிபீடம், கொடிமரம், கருடன் திருமுன், மகா மண்டபம், உள் மண்டபம், கருவறை போன்ற அம்சங்களைக் கொண்டுள்ளது. மூலவர் பக்தவத்சல பெருமாள் (பத்தராவிப்பெருமாள்) 11 அடி உயரத்தில் நின்ற கோலத்தில் பஞ்சாயுதம் ஏந்தியவாறு பூதேவி, ஸ்ரீதேவியுடன் காட்சியளிக்கிறார். இத்தல விமானம் உத்பல விமானம் என்று அழைக்கபடுகிறது. மூலவர் சந்நிதிக்கு வலப் புறத்தில் தாயார் சந்நிதி அமைந்துள்ளது. சுற்றுப் பிரகாரத்தில் ஆண்டாள், சக்கரத்தாழ்வார், ஆதிசேஷன், விஷ்வக்ஸேனர் (சேனை முதல்வன்), பன்னிரு ஆழ்வார்கள், ராமானுஜர், மணவாள மாமுனிகள், ஏரிகாத்த ராமர், ஆஞ்சநேயர் ஆகியோருக்குத் தனித்தனியாகச் சன்னதிகள் அமைந்துள்ளன.  

## மங்களாசாசனம் பெற்றது
திருமங்கையாழ்வார் இத்திருத்தலத்தைப் பாடாது சென்று விடவே, தாயார் பெருமாளைப் பாடல் பெற்று வர அனுப்பி வைத்தார். பக்தவத்சல பெருமாள் வருவதற்குள் திருமங்கையாழ்வார் திருவிடந்தை திருத்தலத்தையும் தாண்டி, திருக்கடல்மல்லையும் (மாமல்லபுரம்) வந்துவிட்டார். அங்கே திருநின்றவூர் பெருமாளுக்காக ஒரு பாடல் பாட, பாடலுடன் திரும்பி வந்த பக்தவத்சல பெருமாள் ஒரு பாடல் மட்டும் பெற்றுவந்தது கண்ட தாயார், மற்ற திருத்தலங்களுக்கு அதிகம் பாடல் இருக்க நமக்கு ஒன்றுதானா என்று திரும்பவும் அனுப்ப, அதற்குள் திருக்கண்ணமங்கை வந்து விட்ட திருமங்கையாழ்வார் திருநின்றவூர் பெருமாள் (பக்தவத்சல பெருமாள்) திரும்பவும் வந்ததை ஓரக்கண்ணில் கண்டு அவரையும் மங்களாசாசனம் செய்தார்.  

## வழிபாடு
இங்கு பங்குனியில் திருவோண விழா, சித்திரா நட்சத்திரத்தில் திருக்கல்யாண உற்சவம், ஆச்சாரியார் திருநட்சத்திரங்கள், வரலட்சுமி நோன்பு, தீபாவளி, திருக்கார்த்திகை, வைகுண்ட ஏகாதசி, மாசி மகம், ரத சப்தமி, தைப்பொங்கல் போன்ற நாட்களில் சிறப்பு வழிபாடு, சுவாமி வீதியுலா போன்றவை நடத்தப்படுகின்றன.
# பிரான்க்சு



**பிரான்க்சு** (*The Bronx*) ஐக்கிய அமெரிக்க மாநிலமான நியூயார்க் மாநிலத்திலுள்ள நியூயார்க் நகரத்தின் ஐந்து பரோக்களில் மிகவும் வடக்கில் உள்ள பரோவாகும். **பிரான்க்சு கவுன்ட்டி**யுடன் ஒன்றாக உள்ள பிரான்க்சு பரோ நியூயார்க் மாநிலத்தின் 62 கவுன்ட்டிகளில் கடைசியாக நிறுவப்பட்டதாகும். மன்ஹாட்டன் மற்றும் குயின்சு பரோக்களின் வடக்கேயும் வெஸ்ட்செஸ்டர் கவுன்ட்டிக்கு தெற்கிலும் அமைந்துள்ள பிரான்க்சு ஐக்கிய அமெரிக்காவின் தொடர்நிலப்பரப்பில் அமைந்துள்ள ஒரே பரோ ஆகும். (மற்றவை தீவுகளில் அமைந்துள்ளன). பிரான்க்சின் மக்கள்தொகை 2010ஆம் கணக்கெடுப்பின்படி 1,385,108 ஆகும். இது 2013இல் 1,418,733 ஆக உயர்ந்துள்ளதாக மதிப்பிடப்படுகிறது.  

## மேற்சான்றுகள்

## பிற வலைத்தளங்கள்
- I Love The Bronx
- The Bronx Zoo
- The New York Botanical Garden
- Wave Hill: New York Public Garden and Cultural Center
- Arthur Avenue (little italy)
# தீநுண்ம எதிர்ப்பி காமா



**தீநுண்ம எதிர்ப்பி காமா** (அ) **இன்டெர்ஃபெரான் காமா** (Interferon gamma; IFN-γ) என்பது இரண்டாம் பிரிவு இன்டெர்ஃபெரான்களில் உள்ள ஒரே உறுப்பினரான புரத இருபடி சைட்டோகைனாகும். முன்பு நோயெதிர்ப்பு இன்டெர்ஃபெரான் என்றழைக்கப்பட்ட இந்த சைட்டோகைன் தாவரச் சிகப்பணு திரட்டியினால் (phytohemagglutinin) தூண்டப்படும்போது மனித வெள்ளையணுக்களிலிருந்து வெளிப்படுவதாக வீலாக் என்பவராலும், எதிர்ப்பியால் தூண்டப்பட்ட வெள்ளையணுக்களிலிருந்து வெளிப்படுவதாக பிறராலும் விவரிக்கப்பட்டது. டியூபர்க்குலினால் தூண்டப்பட்ட சுண்டெலியின் வயிற்று உள்ளுறை வெள்ளையணுக்கள், டியூபர்க்குலினிலிருந்துப் பிரித்தெடுக்கப்பட்ட புரதப் பெறுதியினால் ஆய்வகத்தில் செல் வளர்ப்பின்போது மீண்டும் தூண்டப்படும்போது பெறப்பட்ட தெளிவு, புடக வாயழற்சி தீநுண்மத்தின் வளர்ச்சியைத் தடுப்பதாகக் கண்டறியப்பட்டது. மனிதர்களில் இன்டெர்ஃபெரான் காமா புரதம் ஐ.எஃப்.என்-ஜி (*IFNG*) மரபணுவால் குறியீடுச் செய்யப்படுகிறது.
# கோடம்பாக்கம் சிவலிங்கம்

**கோடம்பாக்கம் சிவலிங்கம்** (1941-1965) என்று அறியப்படும் சிவலிங்கம் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்துத், தமிழ்நாட்டில் நடந்த இந்தி எதிப்புப் போராட்டத்தின் போது தீக்குளித்து உயிர்விட்ட ஒரு போராளி ஆவார்.  

## இந்தி திணிப்பை எதிர்த்துப் போராட்டம்
26 ஜனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர். சென்னையில் உள்ள கோடம்பாக்கத்தை சேர்ந்தவர் சிவலிங்ம் மொழிப்போரில் தீவிரமாக்க் கலந்துகொண்டு வந்தார். இந்தித் திணிப்பை எதிர்த்து கீழப்பளுவூர் சின்னச்சாமி தீக்குளித்த செய்தி கேட்டு ஒரு பத்து தமிழராவது உயிர் நீத்தால் தான் நமக்கு விமோசனம் கிடைக்கும். இந்தி ஆதிக்கம் ஒழியும் என்று தன் குடும்பத்தாரிடமும் நண்பர்களிடமும் சொல்லி வந்தார்''  

## தீக்குளிப்பு
24.1.1965 இரவு தன் தங்கையிடம் ”நாளைக் காலை நீ எங்கும் போகக் கூடாது வெளியே ஒரே ரகளையாக உள்ளது. நான் அதிகாலையிலேயே தொடர் வண்டி நிலையத்தில் கறுப்பு கொடியேற்றிவிட்டு வந்து விடுகிறேன் என்னை பற்றிப் யாரும் கவலைப்பட வேண்டாம்” என்று கூறிய சிவலிங்கம், 25 ஜனவரி 1965 அன்று காலையில் வீட்டைவிட்டு சென்று தீக்குளித்து மாண்டார் ஒவ்வொரு ஆண்டும் ஜனவரி இருபத்தைந்தாம் நாளைத் தி.மு.க, அ.தி.மு.க, ம.தி.மு.க போன்ற திராவிடக் கட்சிகள் வீரவணக்கநாளாக் கடைபிடித்து வருகின்றன.
# பதின்மூன்றாவது தமிழ் இணைய மாநாடு

**பதின்மூன்றாவது உலகத் தமிழ் இணைய மாநாடு** 2014 செப்டம்பர் 19, 20, 21 திகதிகளில் புதுச்சேரியிலுள்ள புதுவைப் பல்கலைக்கழகத்தின் பண்பாட்டு வளாகத்தில் நடைபெற்றது. உலகின் பல்வேறு நாடுகளிலும் இருந்து 300க்கும் மேற்பட்ட தமிழ்க்கணிமை ஆய்வாளர்களும், ஆர்வலர்களும் கலந்துகொண்ட இம்மாநாட்டில், தமிழ்க் கணிமை தொடர்பிலான 140 கட்டுரைகள் சமர்ப்பிக்கப்பட்டன.  

## வெளியிணைப்புகள்
தமிழ் இணைய மாநாடு 2014 - இணையத்தளம்
# திருவூரகம் உலகளந்த பெருமாள் திருக்கோயில்



**திருஊரகம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்திலே திரூஊரகம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 51 வது திவ்ய தேசம் ஆகும். இத்தல இறைவனை ஆதிசேஷன், மகாபலிச் சக்கரவர்த்தி ஆகியோர் தரிசித்துள்ளனர் என்பது தொன் நம்பிக்கை. இத்தல ஆதிசேஷனுக்கு திருமஞ்சனம் செய்து, பாயாசம் படைத்தால் குழந்தை பாக்கியம் நிச்சயம் என்பது நம்பிக்கை. இது உலகளந்த பெருமாளின் மூலஸ்தானத்தின் இடது பக்கத்தில் உள்ளது.  
## அமைவிடம்
கடல் மட்டத்திலிருந்து சுமார் 109 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°50'20.4"N, 79°42'18.0"E (அதாவது, 12.838989°N, 79.704990°E) ஆகும்.  

## தல வரலாறு
பெருமாளின் பாதம் பட்டு பாதாள லோகம் வந்த மகாபலி சக்கரவர்த்தி, தன்னால் அவரது உலகளந்த காட்சியை காண முடியவில்லையே என வருந்தினான்.  
எனவே பாதாள லோகத்திலேயே உலகளந்த கோலம் காட்ட வேண்டி பெருமாளை குறித்து, மகாபலி கடும் தவம் இருந்தான். இந்த தவத்திற்கு மகிழ்ந்த பெருமாள், அவனுக்கு இத்தலத்தில் உலகளந்த திருக்கோலத்தை காட்டினார். இவனோ பாதாள உலகத்தில் இருந்தான். எனவே அவனால் பெருமாளின் திருக்கோலத்தை முழுமையாக தரிசிக்க முடியவில்லை. எனவே மீண்டும் பெருமாளிடம் மன்றாடினான். பெருமாள் இவனுக்கு காட்சி தருவதற்காக இதே இடத்தில் ஆதிசேஷனாக காட்சியளித்தார். இந்த இடமே தற்போது திருஊரகம் என அழைக்கப்படுகிறது.
# திருக்கார்வானம் உலகளந்த பெருமாள் திருக்கோயில்



**திருக்கார்வானம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருக்கார்வானம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 54 வது திவ்ய தேசம் ஆகும். 'கார்வானத்துள்ளாய் கள்வா' என இத்தலத்து பெருமாளின் பெயரையும் சேர்த்து திருமங்கையாழ்வாரால் மங்களாசாசனம் செய்யப்பட்டது இத்தலம்.  

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.  

<poem>  
நீரகத்தாய் நெடுவரையினுச்சி மேலாய்  
நிலாத்திங்கள் துண்டத்தாய் நிறைந்த கச்சி  
ஊரகத்தாய் ஒண்துரை நீர் வெஃகாவுள்ளாய்  
உள்ளுவா ருள்ளத்தாய் உலகமேத்தும்  
காரகத்தாய் **கார்வானத்துள்ளாய்** கள்வா  
காமருபூங் காவிரியின் தென்பால் மன்னு  
பேரகத்தாய் பேராதென் நெஞ்சினுள்ளாய்  
பெருமானுன் திருவடியே பேணினேனே  
- திருநெடுந்தாண்டகம்  
</poem>
# திருக்காரகம் உலகளந்த பெருமாள் திருக்கோயில்



**திருக்காரகம் உலகளந்த பெருமாள் திருக்கோயில்** என்பது 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருக்காரகம் எனும் ஊரில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 53 வது திவ்ய தேசம் ஆகும். இத்தல இறைவனை கார்ஹ மகரிஷி தரிசனம் செய்துள்ளார். இத்தல இறைவனை ஆணவம் நீங்கும் பொருட்டு பிரார்த்தனை செய்வதுண்டு; பிரார்த்தனை நிறைவேறியதும் இங்குள்ள பெருமாளுக்கு திருமஞ்சனம் செய்து, புது வஸ்திரம் சாத்தி வழிபாடு செய்கின்றனர். இந்த பெருமாளை வழிபட்டால் கல்வி, கேள்விகளில் சிறந்து விளங்கலாம் என்பது ஐதீகம் ஆகும்.  

## தல வரலாறு
கார்ஹ மகரிஷி என்னும் முனிவர் இந்த பெருமாளை குறித்து தவம் இருந்து அளவற்ற ஞானம் பெற்றார். அவர் பெயராலேயே இத்திவ்ய தேசம் "காரகம்' எனப்பட்டது என்பர்.  

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.  

<poem>  
நீரகத்தாய் நெடுவரையினுச்சி மேலாய்  
நிலாத்திங்கள் துண்டத்தாய் நிறைந்த கச்சி  
ஊரகத்தாய் ஒண்துரை நீர் வெஃகாவுள்ளாய்  
உள்ளுவா ருள்ளத்தாய் உலகமேத்தும்  
**காரகத்தாய்** கார்வானத்துள்ளாய் கள்வா  
காமருபூங் காவிரியின் தென்பால் மன்னு  
பேரகத்தாய் பேராதென் நெஞ்சினுள்ளாய்  
பெருமானுன் திருவடியே பேணினேனே  
- திருநெடுந்தாண்டகம்  
</poem>
# சிவகங்கை இராசேந்திரன்

**சிவகங்கை இராசேந்திரன்** (1947-1965) என்று அறியப்படும் **மு. இராசேந்திரன்** என்பவர் இந்தியாவில் ஒன்றிய அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, போராடி துப்பாக்கி சூட்டில் உயிர்விட்ட போராளி ஆவார்.  

## வாழ்க்கை
இவர் காரைக்குடிக்கு அருகிலுள்ள கல்லல் என்ற ஊரைச் சேர்ந்தவர். காவல் துறையில் பணியாற்றிய முத்து குமார் பிள்ளைக்கும், வள்ளிமயிலுக்கும் 1947, சூலை, 16 அன்று பிறந்தார். சிதம்பரம் அண்ணாமலை பல்கலைக்கழகத்தில் பி.எஸ்.சி மாணவனாகச் சேர்ந்து பயின்று வந்தார் ''  

## இந்தித் திணிப்பை எதிர்த்துப் போராட்டம்
26 சனவரி 1965 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற, நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா. காமராசன் ஆகியோரும் இன்னும் சில மாணவர் தலைவர்கள் இப்போராட்டத்தை வடிவமைத்து நடத்தினார்கள் ''  

## துப்பாக்கிச் சூடு
1965 சனவரி 27ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்தது, அண்ணாமலை பல்கலைக்கழக மாணவர்கள் ஊர்வலம் நடத்தினர். அந்த ஊர்வலத்தில் ஆவேசமாசமாக முழக்கமிட்டு சென்றார் இராசேந்திரன். அடக்கு முறையின் ஒரு பகுதியாக நடந்த காவல் துறையினரின் துப்பாக்கி சூட்டுக்கு இராசேந்திரன பலியானார். அவரின் உடல் சிதம்பரத்தை அடுத்த பரங்கிப்பேட்டையில் அடக்கம் செய்யப்பட்டது. அண்ணாமலை பல்கலைக்கழக மாணவர்களால் பல்கலைக்கழக முகப்பில் இராசேந்திரனுக்கு சிலை வைக்கப்பட்டது.
# த ஹங்கர் கேம்ஸ்: பார்ட் 1


**த ஹங்கர் கேம்ஸ்: பார்ட் 1** இது 2014ஆம் ஆண்டு திரைக்கு வந்த அறிவியல் கற்பனை சாகசத் திரைப்படம் ஆகும். இந்த திரைப்படத்தை பிரான்சிஸ் லாரன்ஸ் இயக்க, நீனா ஜேகப்ஸன் மற்றும் ஜான் கிளிக் தயாரித்துள்ளார்கள். இந்த திரைப்படத்துக்கு டேனி ஸ்ட்ராங் மற்றும் பீட்டர் க்ரெய்க் கதை எழுதியுள்ளார்கள். இது த ஹங்கர் கேம்ஸ் திரைப்படவரிசையில் 3ஆம் பாகம் ஆகும்.  

இந்த திரைப்படத்தில் ஜெனிபர் லாரன்ஸ், ஜோஷ் ஹட்சர்சன், லியம் ஹெம்ஸ்வர்த், வூடி ஹாரெல்சன், எலிசபெத் பாங்க்ஸ், ஜூலியானா மூரே, பிலிப் சீமோர் ஹாப்மன், ஜெஃப்ரி ரைட், ஸ்டான்லி துச்சி, டொனால்ட் சதர்லேண்ட் உள்ளிட்ட பலர் நடித்துள்ளார்கள். இந்த திரைப்படம் நவம்பர் 21, 2014ஆம் ஆண்டு அமெரிக்காவில் வெளியாவுள்ளது.
# பிரான்சிஸ் லாரன்ஸ்



**பிரான்சிஸ் லாரன்ஸ்** (பிறப்பு: மார்ச் 26, 1971 ) இவர் ஒரு அமெரிக்க நாட்டு திரைப்பட இயக்குநர் மற்றும் தயாரிப்பாளர் ஆவார். இவர் த ஹங்கர் கேம்ஸ் கட்சிங் பயர், த ஹங்கர் கேம்ஸ்: பார்ட் 1 போன்ற திரைப்படங்களை இயக்கியுள்ளார்.
# ஜாக் மா



**ஜாக் மா** (Jack Ma) அல்லது **மா யுன்** (马云) (பிறப்பு செப்டம்பர் 10, 1964) சீன தொழில் முனைவர் ஆவார். இவர் புகழ்பெற்ற இணையவழி வணிகத்தளங்களின் குழுமமான அலிபாபா குழுமத்தின் செயல் தலைவராவார். *ஃபோர்ப்ஸ்* இதழின் முகப்புப் பக்கத்தில் இடம் பெற்ற முதல் சீன நாட்டில் வாழும் சீனராவார். சீன அரசின் கொள்கைகளை ஜாக் மா வெளிப்படையாக விமர்சனம செய்ததால் 2020-ஆம் ஆண்டின் இறுதியிலிருந்து ஜாக் மா வெளியுலகிற்கு தென்படவில்லை.  

## இளமைக் காலம்
மா சீனாவில் சிஜியாங் மாநிலத்தில் அங்சூவில் செப்டம்பர் 10, 1964இல் பிறந்தார். இளம் அகவையிலேயே ஆங்கிலம் கற்க மிகுந்த ஆர்வம் காட்டிய மா அடுத்திருந்த தங்குவிடுதியிலிருந்த வெளிநாட்டவருடன் உரையாட 45 நிமிடங்கள் மிதிவண்டியில் செல்வார். கட்டணமில்லா சுற்றுலா வழிகாட்டியாக தனது ஆங்கிலத் திறனை வளர்த்துக் கொண்டார். பின்னர் அங்சூ ஆசிரியக் கல்லூரியில் பயின்றார் (இது தற்போது *அங்சூ நார்மல் பல்கலைக்கழகம்* எனப்படுகிறது). 1988இல் ஆங்கிலத்தில் இளங்கலைப் பட்டம் பெற்றார். படிக்கும்போதே மாணவர் தலைவராகவும் தேர்ந்தெடுக்கப்பட்டார். தொடர்ந்து அங்சூ டியான்சி பல்கலைக்கழகத்தில் ஆங்கிலம் மற்றும் பன்னாட்டு வணிக விரிவுரையாளராகப் பணியாற்றினார்.  

மா முதலில் தமது அமெரிக்க நண்பர்களின் உதவியுடன் சீன நிறுவனங்களுக்கு வலைத்தளங்கள் உருவாக்கலானார்.  

## பணிக்காலம்
1995இல் மா சீன யெல்லோப்பேஜசு என்ற இணையதளத்தை நிறுவினார்; இதுவே சீனாவின் முதல் இணையவழி நிறுவனமாக பரவலாக நம்பப்படுகிறது. 1998 முதல் 1999 வரை *சீன பன்னாட்டு மின்னணுவியல் வணிக மையம்* என்ற தகவல்தொழினுட்ப நிறுவனத்தின் தலைவராக பொறுப்பேற்றார்; இது அரசுத்துறையில் வெளிநாட்டு வணிகம் மற்றும் பொருளியல் ஒத்துழைப்பு அமைச்சரகத்தின் கீழ் இயங்கியது. 1999இல் சொந்தமாக அலிபாபாவை நிறுவினார்; சீனாவில் இயங்கிய வணிகரிடை சந்தைக்கடையான இது 240 நாடுகளிலும் ஆட்சிப்பகுதிகளிலும் இருந்த 79 மில்லியன் உறுப்பினர்களைக் கொண்டதாக தற்போது வளர்ந்துள்ளது. செப்டம்பர் 2014இல் தனது பங்குகளை விற்பனை செய்து $20 பில்லியன் பணமெழுப்ப முதல் பொதுப்பங்கு வெளியீடு அறிக்கையை வெளியிட்டது. மா தற்போது அலிபாபா குழுமத்தின் செயல் தலைவராக உள்ளார். இக்குழுமத்தில் *அலிபாபா.கொம்*, *டாவோபாவோ சந்தையிடம்*, *இட்டிமால்*, *இடாவோ*, *அலிபாபா மேகக் கணிமை*, *யுகுசுவான்*, *1688.கொம்*, *அலிஎக்சுபிரசு.கொம்*, *அலிப்பே* என்ற முதன்மையான ஒன்பது நிறுவனங்கள் உள்ளடங்கியுள்ளன.  

நவம்பர் 2012இல் அலிபாபாவின் இணைய பரிவர்த்தனைகள் ஒரு டிரில்லியன் யுவானாக இருந்தது. இதனால் மா "டிரில்லியன் ஹூ" எனப்படுகிறார்; சீனமொழியில் "டிரில்லியன் யுவான் மார்கிசு" எனப் பொருள்படும்.  

## தனி வாழ்க்கை
ஜாக் மா சாங் யிங்கை மணந்துள்ளார். இவர்களுக்கு ஒரு மகளும் ஒரு மகனும் உள்ளனர். இவரது மகன் கலிபோர்னியா பல்கலைக்கழகம் (பெர்க்லி)யில் பட்டப்படிப்பை மேற்கொண்டுள்ளார்.  

## மேற்சான்றுகள்

-
# சுவேதா சௌத்ரி



**சுவேதா சௌத்ரி** (பிறப்பு : 3 சூலை 1986 ), இந்திய விளையாட்டு வீராங்கனை. இவர் 10 மீட்டர் காற்றழுத்த வெடிகுழல் பிரிவிலும், 25 மீட்டர் விளையாட்டு வெடிகுழல் பிரிவிலும் பங்கேற்கும் குறி பார்த்துச் சுடுதல் வீராங்கனை.2014 ஆசிய விளையாட்டுப் போட்டிகளில் 10 மீட்டர் காற்றழுத்த வெடிகுழல் பிரிவில் 176.4 புள்ளிகள் பெற்று வெண்கலப் பதக்கம் வென்றார் .
# ஜீத்து ராய்



**ஜீத்து ராய்** (பிறப்பு : 26 ஆகத்து , 1987 ), இந்திய விளையாட்டு வீரர். இவர் குறிபார்த்துச் சுடும் விளையாட்டு வீரர். 10 மீட்டர் காற்றழுத்த வெடிகுழல் பிரிவிலும், 50 மீட்டர் வெடிகுழல் பிரிவிலும் பங்கேற்றுள்ளார். 2014 ஆசிய விளையாட்டுப் போட்டிகளில் 50 மீட்டர் காற்றழுத்த வெடிகுழல் பிரிவில் தங்கப் பதக்கமும், 10 மீட்டர் காற்றழுத்த வெடிகுழல் பிரிவில் வெண்கலப் பதக்கம் வென்ற அணியிலும் இடம் பெற்றார்.
# திருவேடகம் ஏடகநாதேசுவரர் கோயில்


**திருவேடகம் ஏகடநாதேசுவரர் கோயில்** தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர் பாடல் பெற்ற இத்தலம் மதுரை மாவட்டத்தில் அமைந்துள்ளது. இத்தலத்தில் சம்பந்தர் ஆற்றிலிட்ட தலம் எதிரேறிக் கரையடைந்தது என்பது தொன்நம்பிக்கை.  

மதுரை மாவட்டம், சோழவந்தான் அருகே திருவேடகம் எனும் கிராமத்தில் அமைந்துள்ள **ஏடகநாதர் கோயில்** திருஞானசம்பந்தரால் தேவாரப் பாடல் பெற்ற சிவத்தலமாகும். இத்தலத்தின் மூலவர் ஏடகநாதேஸ்வரர், தாயார் ஏலவார்குழலி. இத்தலத்தின் தலவிருட்சமாக வில்வ மரமும், தலத்தின் தீர்த்தமாக பிரம தீர்த்தக்குளம் மற்றும் வைகை ஆறு ஆகியவை உள்ளன.  

திருஞானசம்பந்தர் எழுதிய ’வாழ்க அந்தணர்’ என்ற திருப்பதிகம் எழுதிய ஓலை வைகையாற்று வெள்ளத்தை எதிர்த்து கரையை அடைந்த தலம்.  

## திருவேடகம்
மதுரையில் இருந்து வடக்கே வைகை நதியின் கரையோரம் அமைந்துள்ள சிவத்தலம் **திருவேடகம்**. இங்கு வைகை நதி தெற்கு வடக்காக ஓடுவதால் காசிக்கு நிகரான சிறப்பு உடையதாக இத்தலம் கருதப்படுகிறது. இத்தலத்தில் ஒரு நாள் தங்கி இருந்து இறைவனை முழுமனதுடன் பூஜை, அர்ச்சனை முதலியன செய்து வழிபட்டால் காசியில் ஆயுள் முழுவதும் வாழ்ந்த புண்ணியம் கிடைக்கும் என்று கூறப்படுகிறது. பிரம்மா, பராசரர், வியாசர் ஆகியோர் இத்தலத்தில் இறைவனை வழிபட்டுள்ளனர். இக்கோவிலில் உள்ள காலபைரவர் சந்நிதியும் மிகவும் விசேஷமானது. தல வரலாறு: மதுரையை அரசாண்டு வந்த கூன்பாண்டியன் சமண சமயத்தைச் சார்ந்தவன். அவன் மனைவி மங்கையர்க்கரசி ஒரு சிறந்த சிவ பக்தை. 63 நாயன்மார்களில் ஒருவராகத் திகழ்பவள். சைவத்தைக் காப்பாற்ற மங்கையர்க்கரசி அழைப்பின் பேரில் திருஞானசம்பந்தர் மதுரைக்கு வந்தபோது திருநீறு பூசி அரசன் கூன்பாண்டியனின் வெப்ப நோய் நீங்க உதவினார். அங்கிருந்த சமணர்கள் ஆத்திரமுற்று சம்பந்தருடன் அனல் வாதம் புனல் வாதம் புரிந்தனர். சமணர்கள் தங்கள் ஏட்டை தீயில் இட்ட போது அது எரிந்து சாம்பல் ஆயிற்று. ஆனால் சம்பந்தர் திருநள்ளாற்றுப் பதிகம் எழுதிய ஏட்டை தீயில் இட்ட போது அது எரிந்து சாம்பல் ஆகாமல் பச்சையாகவே இருந்தது. பின்பு புணல் வாதத்தின் போது சமணர்கள் எழுதிய ஏட்டை ஆற்றில் விட்ட போது அது ஆற்றுடன் சென்றது. ஆனால் சம்பந்தர் "வாழ்க அந்தணர் " என்று தொடங்கும் பதிகம் எழுதியிட்ட ஏட்டை வைகை ஆற்றில் விட்ட போது அது வைகை நதியின் நீரோட்டத்தை எதிர்த்து சென்றது. மதுரை பாண்டிய மன்னனின் மந்திரி குலச்சிறையார் என்பவர் குதிரையின் மீதேறி வைகை நதியின் நீரோட்டத்தை எதிர்த்து செல்லும் ஏட்டைப் பின் தொடர்ந்து செல்ல அது ஓரிடத்தில் வைகை ஆற்றின் கரையில் ஒதுங்கியது. பாண்டிய மன்னன் ஏடு ஒதுங்கிய இடத்தில் ஒரு சிவலிங்கத்தைக் கண்டு அங்கு ஒரு ஆலயம் எழுப்பினான். அதுவே திருவேடகம் என்ற இந்த பாடல் பெற்ற ஸ்தலம்  

## திருப்பணி
தற்போது (டிசம்பர் 2015) இக்கோயிலில் திருப்பணி நடைபெற்றுக்கொண்டிருக்கின்றது.  

## படத்தொகுப்பு

## ஆதாரங்கள்
# திருவேடகம்



**திருவேடகம்** என்பது சோழவந்தான் மற்றும் மதுரைக்கு இடையே உள்ள ஒரு சிற்றூர் ஆகும். இக்கிராமம் மதுரையிலிருந்து பதினெட்டு கிலோமீட்டர் தொலைவிலும் சோழவந்தானிலிருந்து மூன்று கிலோமீட்டர் தொலைவிலும் அமைந்துள்ளது. இது மதுரை மாவட்டத்தில் வாடிப்பட்டி வட்டத்தின் நிர்வாகப் பிரிவின் கீழ் உள்ளது. வைகை ஆற்றின் கரையில் அமைந்துள்ள இங்கு அமைந்துள்ள ஏடகநாதேசுவரர் கோயில் பழங்காலத்திய சிவாலயங்களில் ஒன்றாகும். இங்கு தன்னாட்சி பெற்ற கலை மற்றும் அறியல் கல்லூரியாக விவேகானந்தர் கல்லூரி உள்ளது. .  

## உசாத்துணைகள்
# பொறையாற்றுக் கிழான் நற்றேர்ப்பெரியன்

**பொறையாற்றுக் கிழான் நற்றேர்ப்பெரியன்** என்பவன் சோழ நாட்டிலுள்ள குறுநில மன்னனாவான். அழுந்தூர்வேள் திதியன் என்பவனின் காவல் மரத்தை அன்னி வெட்டியபோது அவ்வன்னிக்கு இப்பெரியன் துணை போனான். சங்க கால அரசன் பெரியன் பொறையாற்று கிழான் எனக் குறிப்பிடப்படுகிறான். இவன் சிறந்த கொடையாளி. பொறையாறு என்பது இவனது ஊர். இவன் புறந்தை என்னும் உரைத் தலைநகராகக் கொண்டு ஆண்டுவந்தான்.  

வேங்கட நாட்டில் வாழ்ந்த புலவர் கல்லாடனார் இவனைக் கண்டு பரிசில் வேண்டிப் பாடித் தன் வறுமையைப் போக்கிக்கொண்டார்,.  

பாட்டுப் பாடுபவர்களை இவன் தன் அன்பு வலைக்குள் திளைக்குமாறு செய்திருந்தான்.  

ஒருகாலத்தில் வேங்கட மலைக்கு வடக்கிலிருந்த நல்ல நெல் விளையும் நிலத்தைக் கொண்ட கல்லாடம் என்னும் ஊரில் வாழ்ந்த கல்லாடனார் என்னும் புலவரின் குடும்பம் பசியால் வாடியபோது இந்த ஊர் பொறையாற்றுக்கு வந்து அரசன் பெரியன் கொடையால் தம் பசியைப் போக்கிக்கொண்டது.  

இவனைப் பொருத்தமட்டில் பெரியன் என்னும் சொல் பெருமை மிக்க இவனது உள்ளத்தைக் குறிக்கும்.  

உருவத்தால் பெரியவனாக விளங்கிய (விஸ்வரூபம் எடுத்த) திருமாலின் பெயர்களில் ஒன்று ‘பெருமால்’ (பெருமாள்).  

இதன் பண்டைய தமிழ் வடிவமே பெரியன்.  

பெரியார் என்னும் சொல்லைப் போன்றது இது.  

;பெருமை அடைமொழியுடன் கூடிய ஒப்பிட்டு நோக்கத் தக்க சங்ககாலப் பெயர்கள்  
:பெருங்கோக்கிள்ளி  
:பெருங்கோப்பெண்டு  
:பெருங்கௌசிகனார்  
:பெருஞ்சாத்தன்  
:பெருஞ்சித்திரனார்  
:பெருஞ்சேரல் இரும்பொறை  
:பெருந்தலைச்சாத்தனார்  

## அடிக்குறிப்பு
# 10 எண்றதுக்குள்ள


**10 எண்றதுக்குள்ள** (*10 Endrathukulla*) என்பது 2015 அக்டோபர் 21 இல் வெளியான ஒரு இந்தியத் தமிழ்த் திரைப்படமாகும். இப்படத்தை பிரபல இயக்குநரும், ஒளிப்பதிவாளருமான விஜய் மில்டன் இயக்கியுள்ளார். விக்ரம், சமந்தா ஆகியோர் முக்கிய கதாபாத்திரங்களில் நடித்துள்ளனர். இது ஏ. ஆர். முருகதாஸ் திரைப்பட தயாரிப்பகம் மற்றும் பாக்ஸ் ஸ்டார் ஸ்டுடியோஸ் இணைந்து தயாரித்த திரைப்படமாகும்.  

## நடிகர்கள்
- விக்ரம்
- சமந்தா ருத் பிரபு
- பசுபதி
- மனோபாலா
- முனீசுகாந்த் ராமதாசு
- சார்மி
- அபிமன்யு சிங்
- சஞ்சய் கபூர்
- சாம் ஆண்டர்சன்
- கஞ்சா கறுப்பு
- மனோபாலா
- இமான் அண்ணாச்சி
- சங்கிலி முருகன்
- டி. எம். கார்த்திக்
# காழ்வை


## பயன்பாடு
*அகில்* நறுமணப் பொருள்களின் தயாரிப்புக்காகப் பெறப்படும் அகிற்கட்டைகளின் (*Agarwood*) முதன்மையான வளப்பொருள் ஆகும். இதன் தண்டுப் பகுதியின் சுரப்பான அகிற் பிசின் நறுமணமானது ஆகும்.  

உலகின் விலைமதிப்புள்ள மரங்களில் ஒன்றாக ஆப்பிரிக்க கருமரம் (African blackwood), கருங்காலி, செந்தந்த மரம் (pink ivory), சந்தன மரம் ஆகியவற்றின் வரிசையில் அகில் திகழ்கிறது.  

## இலக்கியம்
**காழ்வை** என்னும் மலர் சங்க காலத்தில் மகளிர் குவித்து விளையாடிய மலர்களில் ஒன்று.  

காழ் என்னும் சொல் தமிழில் வயிரத்தைக் குறிக்கும். வயிரம் என்பது ஓரறிவுப் பயிரினத்தில் காணப்படும் கெட்டித் தன்மை.  
அகக் காழ் கொண்டவற்றை மரம் என்றும், புறக் காழ் கொண்டவற்றைப் புல் என்றும் பழந்தமிழர் பாகுபடுத்துகின்றனர்.  

பொதுவாகப் பூக்கள் மென்மையானவை. காழ்வை என்னும் பூவோ வன்மையானது. வளைந்து கொடுக்காதது. காழ்வை என்னும் சொல் அகில்-கட்டையைக் குறிக்கும். மகளிர் குவித்து விளையாடியதாகக் கூறப்படும் குறிஞ்சிப்பாட்டு மலர்களில் பூ இல்லாத சந்தனமர இலையும் ஒன்றாவது போல அகில்-மர இலைக்கொம்புகளும் தொகுக்கப்பட்டுள்ளன.  

அகில் கள்ளியில் விளையும் நறுமணப் பொருள் (நான்மணிக்கடிகை).  
கள்ளி வெயிலில் வெடித்து அகில் துகள்கள் அதிலிருந்து கொட்டும் (கம்பராமாயணம்)  

- Asian Regional Workshop (Conservation & Sustainable Management of Trees, Viet Nam) 1998. *Aquilaria malaccensis*. 2006 IUCN Red List of Threatened Species. Downloaded on 20 August 2007.

## அடிக்குறிப்பு
# நித்திய கல்யாணி



**நித்தியக் கல்யாணி**, **நயனதாரா** அல்லது **பட்டிப்பூ**, **சுடுகாட்டுமல்லி** என்றும் சுடுகாட்டுப்பூ (பூச்செடி) என்றும் அழைக்கப்படும் செடி, மடகாசுக்கரில் மட்டுமே காணப்பட்ட ஒருவகைச் செடியாக இருந்தது. பின்னர் இது வெப்பமண்டலப் பகுதிகளுக்கும், மென்வெப்பமண்டலப் படுதிகளுக்கும் பரவியது. இச்செடியின் பூ வெள்ளை நிறத்திலோ, இளஞ்சிவப்பு நிறத்திலோ காணப்படும். பூவிதழ்கள் கூடும் நடுப்பகுதியில் அடர்ந்த சிவப்பு நிறமாகக் காணப்படும். இதன் உயிரியல் வகைப்பாட்டுப் பெயர் *காத்தராந்தசு ரோசியசு* (Catharanthus roseus) என்பதாகும்.  

மடகாசுக்கரில் இயற்கையில் காணப்படும் வகையான இச்செடி இன்றையச் சூழலில் அருகிவருகின்றது. இதற்கான காரணம் காடுகளை வெட்டியும் எரித்தும் வேளாண்மை செய்யும் முறையால் இயற்கைச் சூழிடங்கள் அழிகின்றன  

இம்மருந்துச்செடி ஏறத்தாழ ஒரு மீட்டர் உயரம் வளரும். இரு மாதங்களில் 60 முதல் 80 சென்றி மீட்டர் உயரம் வளரும் செடியாகும். இதன் இலைகள் நீள்வட்ட வடிவில் 2.5 – 9 செ.மீ நீளமும் 1 – 3.5 செ.மீ அகலமும் கொண்டதாக இருக்கும். அகலமான இந்த இலைகளின் மேற்பரப்பு பளபளப்பாகவும், நுண்மயிர்கள் இல்லாமலும் இருக்கும். இலைகள் எதிரெதிராக அமைந்திருக்கும். இலைக்காம்பு 1 - 1.8 செ.மீ நீளம் இருக்கும். இலையின் நடு நரம்பு வெளிறிய பச்சை நிறத்தில் இருக்கும். இலைக்காம்பு  

## மருத்துவப் பயன்கள்
நீரிழிவு, சிறுநீர்த்தாரை, வெள்ளை இரத்தப்புற்று நோய். இப்பூச்செடியில் இருந்து இரத்தப் புற்றுநோய் (இலூக்கேமியா), சர்க்கரை நோய் போன்ற நோய்களுக்கான மருந்துகள் பிரித்தெடுக்கப்படுவதால்.  

நித்ய கல்யாணி செடியினை நேரடியாக உட்கொள்வது தீவிர நச்சுத்தன்மையை உடலில் உண்டாக்கும்  

## அடிக்குறிப்புகளும் மேற்கோள்களும்
# அலிபாபா குழுமம்



**அலிபாபா சார்பு வைப்புக் குழுமம்** (*Alibaba Group Holding Limited*, 阿里巴巴集团, ) சீனாவின் *அங்சூ*விலிருந்து இயங்கும் இணையவழி இலத்திரனியல் வணிக நிறுவனங்களின் சார்பு வைப்பு பொதுப்பங்கு நிறுவனமாகும். இந்நிறுவனங்கள் இணையவழி வணிகரிடை வர்த்தகங்களுக்கு வழிகோலும் வலைத்தளங்களையும், இணையவழி சில்லறை மற்றும் பணப்பட்டுவாடா சேவைகளையும் கடைகளுக்கானத் தேடுகருவியையும் மேகக் கணிமை தரவு சேவைகளையும் வழங்கி வருகின்றன. இந்தக் குழுமம் 1999இல் ஜாக் மாவால் நிறுவப்பட்டது. முதலில் அலிபாபா.கொம் என்ற வலைத்தளத்தை சீனத் தயாரிப்பாளர்களை வெளிநாட்டு வணிகர்களுடன் இணைக்க வழிசெய்வதற்காக ஜாக் மா உருவாக்கினார்.  

2012இல் அலிபாபாவின் இரண்டு வலைவாசல்கள் 1.1&nbsp;டிரில்லியன் யுவான் ($170&nbsp;பில்லியன்) மதிப்புள்ள விற்பனையை கையாண்டுள்ளன; இது இதன் போட்டியாளர்களான இபே மற்றும் அமேசான்.காம் நிறுவனங்களின் கூட்டு விற்பனைகளை விட கூடுதலாகும். செப்டம்பர் 19, 2014 அன்று வரலாற்றுச் சிறப்புமிக்க முதல் பொதுப்பங்கு வெளியீட்டின்போது (IPO) பங்குச்சந்தை மூடும் நேரத்தில் இந்த நிறுவனத்தின் சந்தை மதிப்பீடு US$231 பில்லியனை எட்டியது.  

அலிபாபாவின் நுகர்வோருக்கிடை வலைவாசல், இபேயை ஒத்த, டாவோபாவோவில் பில்லியனுக்கும் கூடுதலான பொருட்கள் விற்கப்படுகின்றன; உலகில் மிகவும் கூடுதலாகப் பார்வையிடப்படும் முதல் 20 வலைத்தளங்களில் ஒன்றாக விளங்குகிறது. சீனாவில் 2013இல் கையாளப்பட்ட மொத்த பொதிகளில் 60% அலிபாபாவின் குழும நிறுவனங்களின் வலைத்தளங்கள் மூலமாகவே அனுப்பப்பட்டுள்ளன.  

அலிபாபா இந்தியாவில் காலடி பதிக்க திட்டமிட்டது; இதற்காக செப்டம்பர் 2014இல் இசுனாப்டீல் நிறுவனத்துடன் பேச்சு வார்த்தை நடத்தியது.  

## மேற்சான்றுகள்
# திருத்துலைவில்லி மங்கலம்



**திருத்துலைவில்லி மங்கலம்** (**திருத்தொலைவில்லிமங்களம்**, **இரட்டை திருப்பதி**) (*Irattai Thiruppathy*) 108 வைணவத் திருத்தலத்தில் ஒரு திவ்ய தேசம். இரண்டு திருக்கோயில்கள் சேர்ந்து ஒரு திவ்ய தேசத் திருத்தலமாகக் கருதப்படுகின்றது. எனினும் நம்மாழ்வார் இரண்டு பெருமாள்களையும் தனித்தனியே பெயரிட்டுள்ளதால் நவதிருப்பதிகள் கணக்கில் இரண்டு திருத்தலங்களாகக் கொள்வது மரபு. தூத்துக்குடி மாவட்டத்தில் அமைந்துள்ளது.  

## திருத்துலைவில்லி மங்கலம் தேவர்பிரான் திருக்கோயில்
ஆத்ரேயசுப்ரபர் எனும் ரிஷி, யாகம் செய்வதற்காக இத்தலத்தில் நிலத்தை உழுத போது ஒளிரும் வில்லையும் தராசையும் கண்டு ஆச்சரியமடைந்து கையில் எடுக்க, அவை சாப விமோசனம் பெற்று ஆண், பெண்ணாக உருப்பெற்றன. குபேரனை மதிக்காததால் சாபம் பெற்றதாகக் கூறினர்.  
இதனாலேயே இவ்வூர் துலை, வில்லி மங்கலம் எனும் பெயர் பெற்றது.  

பின்னர் யாகம் நடத்தி அவிர்பாகத்தை தேவர்களுக்குத் தந்த சுப்ரரும், பெற்ற தேவர்களும் திருமாலைத் தொழுது வழிபட திருமால் காட்சியளித்தார். தேவப்பிரான் எனும் திருப்பெயரும் பெற்றார்.  

இத்திருத்தலம் இரட்டைத் திருப்பதியில் தெற்கு திருக்கோயில் ராகு அம்சம் திருக்கோயில்.  

## திருத்துலைவில்லி அரவிந்தலோசனன் திருக்கோயில்
தினந்தோறும் தேவர்பிரானுக்கு தாமரை மலர் கொண்டு வழிபாடு செய்து வந்தார் சுப்ரரர். இத்தகைய அழகு வாய்ந்த மலர்களை சுப்ரரர் எங்கிருந்து கொணர்கிறார் என்றறிய பெருமாள், சுப்ரரர் தாமரை மலர்களை தடாகத்தில் இருந்து எடுக்கவரும் போது பின்தொடர்ந்து வரவே, சுப்ரரர் காரணம் வினவினார். செந்தாமரை மலர்கள் கொண்டு செய்த வழிபாட்டில் மயங்கி வந்ததாகவும் அங்கேயே தமக்கு ஓர் ஆலயம் எழுப்பவும் கூறினார் பெருமாள்.  

இத்திருத்தலம் இரட்டைத் திருப்பதியில் வடக்கு திருக்கோயில்.கேது அம்சம் திருக்கோயில்.  

## குறிப்பு
நவதிருப்பதியில் அரசு போக்குவரத்துவசதி குறைவாக உள்ள திருத்தலம்.நடைமுறைப் பெயர் இரட்டைத் திருப்பதி என்பதே.
# சோனிபத் மாவட்டம்



**சோனிபத் மாவட்டம்** இந்திய மாநிலமாகிய அரியானாவில் உள்ள 21 மாவட்டங்களில் ஒன்று. இதன் தலைமையகம் சோனிபத்தில் உள்ளது. இது தில்லி, குர்காவுன், பரிதாபாது, நொய்டா, காசியாபாத் உள்ளிட்ட பகுதிகளைக் கொண்ட தேசிய தலைநகர் பகுதிக்கு உட்பட்டது.  

## ஆட்சிப் பிரிவுகள்
இது நான்கு வட்டங்களைக் கொண்டது.  
அவை:  
1. சோனிபத்
1. கர்கவுடா
1. கோகானா
1. கன்னவுர்

இது ஆறு சட்டமன்றத் தொகுதிகளைக் கொண்டது.  
அவை:  
1. கனவுர்
1. ராய்
1. கர்க்கவுடா
1. சோனிபத்
1. கோஃகானா
1. பரோடா
# மறைக்கப்பட்ட இந்தியா (நூல்)



**மறைக்கப்பட்ட இந்தியா** எனப்படுவது தமிழ் எழுத்தாளர் எஸ். ராமகிருஷ்ணன் எழுதிய ஒரு வரலாறு கட்டுரைத் தொகுப்பு நூலாகும். இந்நூலில் பல வரலாற்றுச் செய்திகளும் நிகழ்வுகளும் பதிவு செய்யப் பட்டுள்ளன. கால ஓட்டத்தில் மறைக்கப்பட்ட வரலாற்றுத் தலைவர்கள், அறிஞர்கள், கல்வி நிலையங்கள், போராட்டங்கள் எனப் பலவற்றை வெளிச்சத்திற்குக் கொண்டு வந்துள்ளார் இந்நூலாசிரியர். இந்த நூல் ஜூனியர் விகடன் என்னும் இதழில் ஒரு தொடராக வெளிவந்தது.  

## உள்ளடக்கம்

'புத்தனைத் தேடிய பயணி' என்னும் தலைப்பில் யுவான் சுவாங் 17 ஆண்டுகள் பயணம் செய்த விவரங்களை விரிவாக எழுதியுள்ளார். மேலும் இந்தியாவின் மூன்று அடையாளங்கள், டாக்கா மஸ்லின் துணி, பிரம்ம சமாஜம், ஜந்தர் மந்தர், தாகூரின் கல்வி முறை, மொகலாய ஓவியங்கள், கொடுங்கோல் சமீன்தார்கள், இந்தியாவில் ஆர்மீனியர்கள், இண்டிகோ புரட்சி, நேதாஜியின் டோக்யோ கேடட்ஸ், பஞ்சாபிகள் படுகொலை என்னும் பொருள்களில் பல வரலாற்றுத் தகவல்களை ஆசிரியர் வழங்கியுள்ளார்.  

## நூலின் அரிய செய்திகளில் சில

- தேசியச் சின்னத்தில் பொறிக்கப்பட்டுள்ள 'சத்திய மேவ ஜெயதே' என்னும் தொடர் முண்டக உபநிடத்தின் புகழ் பெற்ற மந்திரங்களில் ஒன்று.
- காங்கிரசு வானொலி அல்லது இரகசிய வானொலி என்று அழைக்கப்பெற்ற ஒலிபரப்பு நிலையம் உஷா மேத்தா என்னும் குஜராத்தைச் சேர்ந்த விடுதலைப் போராட்ட பெண்மணியால் தோற்றுவிக்கப்பட்டது.
- பருத்தித் துணிகளுக்கு நீல வண்ணம் ஏற்றுவதற்குப் பயன்படும் அவுரிச் செடியை விளைவிக்க விவசாயிகளைப் பிரித்தானிய அரசு கட்டாயப் படுத்தியது. அவுரிச் செடியைப் பயிரிட மாட்டோம் என்று எதிர்த்துப் போராடியவர்களைத் துப்பாக்கியைக் காட்டியும் இராணுவத்தை வரவழைத்தும் ஒடுக்கினர்.
- 19 ஆம் நூற்றாண்டில் படித்த உயர்வகுப்பு பிரித்தானிய இளைஞர்கள் பலர் வேலை நிமித்தமாக இந்தியாவுக்கு வந்து விட்ட காரணத்தால் நல்ல மாப்பிள்ளகளைத் தேடி வெள்ளைக்கார இளம்பெண்கள் கப்பல் கப்பலாக இந்தியாவுக்கு வந்தனர்.
- ராபர்ட்டு புரூசு புட் என்னும் நிலவியல் ஆய்வாளர் 1863 இல் சென்னையில் பல்லாவரம் அருகில் கைக் கோடரி ஒன்றைக் கண்டெடுத்தார். கல்லால் ஆன அந்தக் கைக்கோடரி 5 லட்சம் ஆண்டுகளுக்கு முன் மனிதர்கள் பயன்படுத்தியது என்று தமது ஆய்வு மூலம் கண்டுபிடித்தார்.
- இந்திய வரலாற்றில் எழுச்சி மிக்க விடுதலைப் போராளியாக விளங்கும் நேதாஜி சுபாஷ் சந்திர போஸ் தம் சுருக்கெழுத்து உதவியாளரான எமிலி என்னும் பெண்ணை இரகசியமாகத் திருமணம் செய்து கொண்டார்.
- மகாத்மா காந்திக்கு மகாத்மா பட்டம் கிடைப்பதற்கு முன் 1888 ஆம் ஆண்டு மே மாதம் 11 ஆம் தேதி ஜோதிராவ் புலே என்னும் சமூக சீர்திருத்தவாதிக்கு மகாத்மா என்னும் பட்டத்தை புனேயில் நடந்த ஒரு நிகழ்ச்சியில் வழங்கினர்.
- ஐயப்பன் பிள்ளை மாதவன் நாயர் (நாயர் ஜான்) என்பவர் ஜப்பானில் குடியேறி இந்திய விடுதலைப் போராட்டத்துக்கு உதவினார். நேதாஜியின் இந்தியத் தேசியப் படைக்கு ஆதரவாக இருந்து செயல்பட்டார். ஜப்பானில் ஓர் உணவகத்தை நடத்தி வந்தார்.
- கிராண்ட் டிரங்க் சாலை எனப்படும் இந்தியாவின் மிக நீண்ட நெடுஞ்சாலை மூன்றாம் நூற்றாண்டில் மௌரியப் பேரரசால் உருவாக்கப் பட்டது. அதைப் போல தென்தமிழ் நாட்டின் பெருஞ்சாலை மங்கம்மாள் சாலை ஆகும்.
- பார்சி இனத்தைச் சேர்ந்த பிரபல தொழில் முதலாளி ஆர்.டி டாட்டா என்பவர் ஒரு பிரெஞ்சு பெண்ணைக் காதலித்துத் திருமணம் செய்து கொண்ட காரணத்தால் டாட்டா பார்சி இனத்தாரால் ஒதுக்கி வைக்கப்பட்டார்.

இந்த நூல் விகடன் பிரசுரத்தால் 2013 இல் வெளிவந்தது.
# அலுமினியம் குளோரைடு


**அலுமினியம் குளோரைடு** அலுமினியம் மற்றும் குளோரின் உப்புகளின் முக்கிய கலவை ஆகும். இது வெள்ளை நிறம் கொண்டது, ஆனால் இதனுடைய மாதிரி உப்புகள் பெரும்பாலும் இரும்பு டிரைக் குளோரைடு கலப்பால் மாசுபட்டு மஞ்சள் நிறமாக உள்ளன. திட அலுமினியம் குளோரைடு குறைவான உருகு நிலையும் குறைவான கொதிநிலையும் கொண்டுள்ளது. அலுமினியத்தை தயாரிப்பதற்காகவே இது முக்கியமாக உற்பத்தி செய்யப்பட்டாலும் இவ்வுப்பு அதிக அளவில் இரசாயன தொழிற்துறையில் வேறு பல காரணங்களுக்காகவும் உபயோகிக்கப்படுகிறது. அலுமினியம் குளோரைடு கரைசலை லூயி அமிலம் என்றும் அழைப்பர். இலேசான வெப்பநிலையில் பிளவாகும் சேர்மத்திற்கும், பல்லுறுப்பியிலிருந்து ஒற்றையாக மீளும் சேர்மத்திற்கும் உதாரணமாக விளங்கும் கனிம சேர்மம் இதுவாகும்..
# அனிலின்


**அனிலின்** (*aniline*), **பீனைலமைன்** (*phenylamine*) அல்லது **அமினோபென்சீன்** (*aminobenzene*) அல்லது தமிழில் **அவுரியுருந்தி** என்பது ஒரு நச்சு கரிம சேர்மமாகும். இதனுடைய மூலக்கூறு வாய்ப்பாடு . இது ஒரு அமினோ தொகுதியை இணைத்துள்ள ஒரு பினைல் தொகுதி கொண்ட சேர்மமாகும். அனிலின் வகைமாதிரிகள் யாவும் அரோமட்டிக் அமைன்களாகும். பாலியூரிதீன் மற்றும் பிற தொழிற்துறை வேதிப்பொருட்களின் முன்னோடிகள் தயாரிப்பில் பங்கேற்பதே இதன் முக்கிய பயன்பாடு எனலாம். மிகவும் கொந்தளிப்பான அமைன்கள் போல்வே அனிலினும் அழுகிய மீன் நாற்றம் கொண்டிருக்கிறது. உடனடியாக பற்றி எரியும் பண்பு கொண்டது. புகையும் சுடருடன் எரிகின்ற அரோமாட்டிக்கு கரிமச் சேர்மங்களின் பண்புடன் விளங்குகிறது.
# வார்ப்புரு:Uva Provincial Council election result, 2014


**2014 செப்டம்பர் 20 ஆம் நாள் நடைபெற்ற ஊவா மாகாணசபைத் தேர்தல் முடிவுகள்**  
|-  
! align= | கட்சி  
! align= | பதுளை  
! align= | மொனராகலை  
! align= | இருக்கைகள்  
! align= | வாக்குகள்  
|-  
! align= வாக்குகள்  
! align= இருக்கைகள்  
! align= வாக்குகள்  
! align= இருக்கைகள்  
! align= 2014  
! align= 2009  
! align= +/−  
! align= வாக்குகள்  
! align= %  
|-  
| bgcolor=|&nbsp;  
| | ஐக்கிய மக்கள் சுதந்திர முன்னணி  
| 209,056  
| 9  
| 140,850  
| 8  
| **19**  
| 25  
| -6  
| align= | 349,916&nbsp;  
| 58.55%  
|-  
| bgcolor=|&nbsp;  
| | ஐக்கிய தேசியக் கட்சி  
| 197,708  
| 8  
| 77,065  
| 5  
| **13**  
| 7  
| +6  
| align= | 284,773  
| 32.03%  
|-  
| bgcolor=|&nbsp;  
| | மக்கள் விடுதலை முன்னணி  
| 20,625  
| 1  
| 15,955  
| 1  
| **2**  
| 1  
| +1  
| align= | 36,680&nbsp;  
| 6.63%  
|-  
| bgcolor=purple|&nbsp;  
| | சனநாயகக் கட்சி  
| 3,202  
| 0  
| 2,874  
| 0  
| **0**  
| -  
| -  
| align= | 6,076&nbsp;  
| 1.19%  
|-  
! colspan=2 align= | மொத்தம்  
| **441,371**  
| **18**  
| **241,426**  
| **14**  
| **34**  
| **34**  
| **0**  
| align= | **682,797**&nbsp;  
| **100**%  

|-  
! style=text-align: colspan=13|வாக்காளர் வருகை:&nbsp;&nbsp; 76.06%  

|-  
| | மூலம்: இலங்கை தேர்தல் திணைக்களம்  
குறிப்பு:  
:1. இரண்டு மேலதிக இடங்கள் உட்பட்டதாக  
|}
# பீளமேடு தண்டாயுதபாணி

**பீளமேடு தண்டாயுதபாணி** (1944-1965) என்று அறியப்படும் மா. தண்டாயுதபாணி, இந்தியாவில் ஒன்றிய அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின் போது நஞ்சுண்டு இறந்த போராளி ஆவார்.  

## வாழ்க்கை
கோவை மாவட்டத்தின் தொண்டாமுத்தூருக்கு அருகில் உள்ள குளத்துப்பாளையம் என்ற ஊரில் மாட்டுச் செக்கு வைத்துத் தொழில் செய்து வந்த மாரியப்பன் செட்டியார், மாரியம்மாள் இணையருக்கு பிறந்தார். இவரது பெற்றோர் மூன்று மகள்களையும், இரண்டு மகன்களையும் பெற்றனர். 1944இல் பிறந்த இரண்டாவது மகனான தண்டபாணி கல்வியில் ஆர்வமுடன் இருந்ததால், கோவை தேவங்கம்பேட்டையிலும், உக்கடத்திலும் ஆரம்ப பள்ளியும், கோவை கல்லூரியிலேயே புதுமுக வகுப்பும் (பி.யூ.சி) தேர்ச்சி பெற்றார். கோவை பீளமேட்டில் உள்ள பி.எஸ்.ஜி பொறியியல் கல்லூரியில் மாணவனாகச் சேர்ந்து பயின்றுவந்தார். ''  

## இந்தித் திணிப்பை எதிர்த்துப் போராட்டம்
1965 இந்தி எதிர்ப்பு போராட்டத்தில் உச்சக்கட்டமாய் மாணவர்கள் ஊர்வலம் நடத்தியும், போராட்டத்தில் ஈடுபட்டும், வரிசையாகத் தீக்குளித்தும், நஞ்சருந்தி இறந்த செய்திகளும், ஆயிரக்கணக்கானோர் தடியடி, துப்பாக்கிச் சூட்டுக்கு ஆளான கொடுமைகளைப் படித்தும், கேள்விப்பட்டும் அறிந்த தண்டபாணி மனம் வருந்தினார்.  

## தற்கொலை
1965 பிப்ரவரி மாதம், *உடல் மண்ணுக்கு உயிர் தமிழுக்கு* என்று எழுதி வைத்து விட்டு நஞ்சுண்டு தன்னறையில் மயங்கிக் கிடந்தார் மருத்துவமனையில் கொண்டு சேர்த்தும் காப்பாற்றமுடியவில்லை. ''
# மாதவரம் ரெட்டை ஏரி



**மாதவரம் ரெட்டை ஏரி** சென்னையில் இருக்கும் ஒரு ஏரி ஆகும். இது மணலி ஏரிக்கு அருகில் உள்ளது. இது 30 ஏக்கர்பரப்பளவில் அமைந்துள்ளது. தேசிய நெடுஞ்சாலையின் இருபுறமும், பல ஏக்கர் பரப்பளவில் அமைந்துள்ள ரெட்டை ஏரி, சுற்றுவட்டாரப் பகுதிகளுக்கான நிலத்தடி நீர் ஆதாரத்திற்கு பயன்பட்டு வருகிறது.
# பொன்னானி கலங்கரை விளக்கம்



**பொன்னானி கலங்கரை விளக்கம் (பொன்னானி வெளிச்ச வீடு)** கேரளத்தின் மலைப்புறம் மாவட்டத்தில் பாயும் பாரதப்புழை ஆற்றங்கரையில் அமைந்துள்ளது. இது உலோக ஆலைடு விளக்கின் மூலம் வெளிச்சத்தைப் பரப்பும் இக்கலங்கரை விளக்கம். முப்பது அடி உயரத்தைக் கொண்டது.  

30 கி.மீ தொலைவு வரை வெளிச்சத்தைப் பரப்புகின்றன.
# சத்தியமங்கலம் முத்து

**சத்தியமங்கலம் முத்து** (1942-1965)என்று அறியப்படும் முத்து, இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963 அமல்படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து இறந்த போராளி ஆவார்.  

## வாழ்க்கை
சத்தியமங்கலம் வட்டத்தில் உள்ள குமாரபாளையத்தில் 1942 இல் பிறந்தவர். இவருடன் பிறந்தோர் சின்னச்சாமி, மாரியப்பன் 5ஆம் வகுப்புவரை படித்திருந்த இவர், ஒரு சரக்குந்து பணிமனையில் வேலை பார்த்து வந்தார்.  

## இந்தித் திணிப்பை எதிர்த்துப் போராட்டம்
முத்துவுக்கு தி.மு.க மீதும் தமிழ் மீதும் ஆர்வம் இருந்தது. 1965 இந்தித் திணிப்பு எதிர்ப்புப் போராட்டத்தில் ஈடுபட்டும் வந்தார். பலர் தீக்குளித்தும், நஞ்சருந்தியும் இறந்த செய்திகளையும், ஆயிரக்கணக்கானோர் தடியடி துப்பாக்கிச் சூட்டுக்கு ஆளான கொடுமைகளைப் படித்தும் கேள்விப்பட்டும் அறிந்து மனம் வருந்தினார்.  

## தீக்குளிப்பு
தானும் தீக்குளிக்க முடிவு செய்தார். 1965 பிப்ரவரி மாதம், ஒரு வியாழக்கிழமை சத்தியமங்கலத்தில் மாலை 7 மணியளவில் தன் உடலில் பெட்ரோல் ஊற்றிக்கொண்டு ”தமிழ் வாழ்க, இந்தி ஒழிக”” என்று முழங்கியவாறே எரிந்து போனார். மருத்துவமனையில் கொண்டு சேர்த்தும் காப்பாற்ற முடியவில்லை. உடல் சொந்த ஊரான குமாரபளையத்தில் அடக்கம் செய்யப்பட்டது. அதே ஆண்டு மதுரையில் நடந்த தி.மு.க மாநாட்டு அரங்கிற்கு சத்தியமங்கலம் முத்துவின் பெயர் சூட்டப்பட்டது
# தோபி மக்குயர்



**தோபி மக்குயர்** (பிறப்பு: ஜூன் 27, 1975) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் ஸ்பைடர்-மேன் திரைப்பட தொடர்களில் நடித்ததன் மூலம் மிகவும் புகழ் பெற்ற நடிகர் ஆனார். இவர் ஸ்பைடர்-மேன் 2, ஸ்பைடர்-மேன் 3, டிராபிக் தண்டர் உள்ளிட்ட பல திரைப்படங்களில் நடித்துள்ளார்.
# லியம் ஹெம்ஸ்வர்த்



**லியம் ஹெம்ஸ்வர்த்** (*Liam Hemsworth*, பிறப்பு: 13 ஜனவரி 1990) இவர் ஓரு ஆஸ்திரேலிய நாட்டு நடிகர் ஆவார். இவர் த ஹங்கர் கேம்ஸ், த ஹங்கர் கேம்ஸ் கட்சிங் பயர், த ஹங்கர் கேம்ஸ்: பார்ட் 1 போன்ற வெற்றி திரைப்படங்களில் நடித்ததன் மூலம் பரிசியமான நடிகர் ஆனார்.
# லியோனார்ட் பெல்டியர்


**லியோனார்ட் பெல்டியர்** (செப்டம்பர் 12, 1944) செவ்விந்திய அமெரிக்க அரசியல் கைதி. இவர் செவ்விந்திய இயக்கத்தின் உறுப்பினர் (American Indian Movement (AIM)). ஜூன் 26, 1975 அன்று நடந்த ஒரு போராட்டத்தில் அமெரிக்க அரசின் துப்பறியும் துறையின் (FBI) இரண்டு பேர் சுட்டுக் கொல்லப்பட்டது தொடர்பாக தண்டனைக்குள்ளானவர். மிகவும் நியாயமற்ற முறையில் நடந்த விசாரணையாக இவர் மேலான இந்தக் குற்றச்சாட்டுக்கான விசாரணை குறிப்பிடப்படுகின்றது. இவரது தன்வரலாற்றுப் புத்தகம் தமிழிலும் மொழிபெயர்க்கப்பட்டுள்ளது.இவர் மேலான குற்றச்சாட்டும், யார் குண்டு பாய்ந்து அவர்கள் இறந்தார்கள் என்பது பெல்டியருக்குமே தெரியாது என்பதும், எனினும் இவரை சிக்கவைத்தமையும், சிறைக்குள் இவர் சந்தித்த பிரச்சனைகளும், அடைத்துவைக்கப்பட்ட சிறையில் எங்கோ இருந்து வந்து விழும் புறாவின் சிறகு தரும் ஆறுதலும், செவ்விந்தியர்களது மத நம்பிக்கைப்படி புறாவின் சிறகுகள் புனிதமானவை எனும் தகவல்களும் அடங்கிய ஒரு புத்தகமாக இதனை அமைத்துள்ளார்.
# ஒற்றைக்கோளம்



**ஒற்றைக்கோளம்** (*Unisphere*) புவியின் சார்பீடாக எஃகினால் கட்டமைக்கப்பட்ட 140 அடி உயர, கோளமாகும். நியூயார்க் நகரத்தின் குயின்சு பரோவில் பிளஷிங் மெடோசு–கோரோனா பூங்காவில் அமைந்துள்ள இந்தக் கட்டமைப்பு இந்த பரோவிற்கான அடையாளமாக விளங்குகிறது.  

விண்வெளி யுகத்தை கொண்டாடும் விதமாக அமைக்கப்பட்ட ஒற்றைக்கோளம் 1964-65 நியூயார்க் உலகக் கண்காட்சியின் தோற்றவுருவாக திட்டமிடப்பட்டது. இந்தக் கண்காட்சியின் கருத்துரு "புரிதல் மூலம் அமைதி" என்பதற்கேற்ப ஒற்றைக்கோளம் உலக கூட்டுச்சார்பை வலியுறுத்துகிறது. இதனை *கில்மோர் டி. கிளார்க்* என்பவர் வடிவமைத்துள்ளார்.  

## மேற்சான்றுகள்

## பிற வலைத்தளங்கள்
- Story of the Unisphere at the World's Fair at the 1964/1965 New York World's Fair website
- Unisphere pictures
- Internet Archive: The Unisphere: Biggest World on Earth (1964), film about the creation of the Unisphere
# பிளஷிங் மெடோசு–கோரோனா பூங்கா



**பிளஷிங் மெடோசு-கோரோனா பூங்கா** (*Flushing Meadows–Corona Park*) வழமையாக **பிளஷிங் மெடோசு பூங்கா**, அல்லது சுருக்கமாக **பிளஷிங் மெடோசு** நியூயார்க் நகரத்தில் குயின்சு பரோவில் அமைந்துள்ளது. *பிளஷிங் விரிகுடா*விலிருந்து *மாநிலங்களிடை நெடுஞ்சாலை 678*க்கும் *கிராண்டு சென்ட்ரல் பார்க்வே*க்கும் இடையே லாகோர்தியா வானூர்தி நிலையத்தின் தென்முனையில் அமைந்துள்ளது. இங்குதான் யூ.எசு. ஓப்பன் நடக்கும் பில்லி ஜீன் கிங் தேசிய டென்னிசு மையம், நியூயார்க் மெட்சு அடிப்பந்தாட்ட அணியின் தாயகமான *சிட்டி பீல்டு* அரங்கம், நியூயார்க் ஹால் ஆஃப் சயின்சு, குயின்சு கலை அருங்காட்சியகம், குயின்சு பூங்கா நாடக அரங்கம், குயின்சு காட்டுயிர் மையம், நியூயார்க் மாநில அரங்கம் ஆகியன அமைந்துள்ளன. முன்பு இந்தப் பூங்காவில் இருந்த ஷியா விளையாட்டரங்கம் 2009இல் இடிக்கப்பட்டது.  

நியூயார்க் நகரப் பூங்காக்களில் நான்காவது பெரிய பூங்காவாக உள்ள பிளஷிங் மெடோசு 1939இல் நியூயார்க் உலக கண்காட்சிக்காக உருவாக்கப்பட்டது. 1964ஆம் ஆண்டு நடந்த உலகக்கண்காட்சியும் இங்கு அமைக்கப்பட்டது. 2013இல் நடத்தப்பட்ட கணக்கெடுப்பின்படி இதன் பரப்பளவு ஆக மதிப்பிடப்பட்டுள்ளது.  

நியூயார்க் நகர பூங்காக்கள் மற்றும் பொழுதுபோக்கு துறை இதன் உரிமையாளர் ஆகும்; தனியார் இலாபநோக்கற்ற நிறுவனம் *பிளஷிங் மெடோசு-கோரோனா பூங்கா காப்பகம்* இதனை பராமரிக்கிறது. பூங்காவின் கிழக்குப் பகுதியில் குயின்சு சமூக வாரியம் 4 அமைந்துள்ளது.  
## மேற்சான்றுகள்
# கீரனூர் முத்து

**கீரனூர் முத்து** (1943-1965) என்று அறியப்படும் முத்து, இந்தியாவில் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, நஞ்சருந்தி இறந்த ஒரு போராளி ஆவார்.  

## வாழ்க்கை
புதுக்கோட்டை மாவட்டத்தில் உள்ள அறந்தாங்கி, பாலைவனம் ஜமீனைச் சேர்ந்த சின்னச்சுனையக்காடு என்ற கிராமத்தில் 1943 இல் பிறந்தவர். இவர் 7ஆம் வகுப்புவரை படித்தவர். படிக்கும் போதே தமிழ் ஆர்வத்துடனும், பற்றுடனும் இருந்து வந்தார். குடும்பச் சூழ்நிலை காரணமாக மேற்கொண்டு படிக்காமல் தன் தந்தையுடன் வேளாண் பணியில் ஈடுபட்டு வந்தார். பிறகு 1965ஆம் ஆண்டு புதுக்கோட்டை, குளத்தூர் வட்டத்தில் உள்ள கீரனூரில் உணவு விடுதியில் வேலை பார்த்து வந்தார்.  

## இந்தித் திணிப்பை எதிர்த்துப் போராட்டம்
1965 இந்தித் திணிப்பு எதிர்ப்பு போராட்டத்தில் ஈடுபட்டும் வந்த பலர் தீக்குளித்தும், நஞ்சருந்தியும் இறந்த செய்திகளும், ஆயிரக்கணக்கானோர் தடியடி துப்பாக்கி சூட்டுக்கு ஆளான கொடுமைகளைப் படித்தும் கேள்விபட்டும் அறிந்து மனம் வருந்தினார்.  

## தற்கொலை
"இந்தி தணிப்பை நிறுத்துங்கள்" என்று அன்றைய முதல்வர் பக்தவச்சலத்திற்கும், "தமிழைக் காக்கப் பாடுபடுங்கள்" என்று அண்ணாவுக்கும் கடிதங்களை எழுதி வைத்துக் கொண்டு 1965 பிப்பிரவரி மாதம் நஞ்சுண்டு இறந்து கிடந்தார். 1967இல் தி.மு.க ஆட்சிக்கு வந்தபின் முத்து இறந்து கிடந்த இடத்தில் சீரணி அரங்கம் ஒன்று கட்டப்பட்டு தியாகி முத்து சீரணி அரங்கு எனப் பெயர் சூட்டப்பட்டது.
# நியூயார்க் மெட்சு


**நியூயார்க் மெட்சு** (*New York Mets*) ஐக்கிய அமெரிக்காவில் நியூயார்க் மாநிலத்தின் நியூயார்க் நகர அடிப்பந்தாட்ட அணியாகும். குயின்சின் பிளஷிங் மெடோசு–கோரோனா பூங்காவிலுள்ள *சிட்டி பீல்டு* இவர்களது தாயக விளையாட்டரங்கமாகும். இந்த அணி முன்னதாக நியூயார்க்கின் சார்பாக விளையாடிய *நியூயார்க் ஜெயன்ட்சு* மற்றும் *புரூக்ளின் டாட்ஜர்சுக்கு* மாற்றாக 1962இல் உருவானது. அடிப்பந்தாட்டத்தில் உலக சீரிஸ் கோப்பையை மெட்சு 1969இலும் 1986இலும் வென்றுள்ளனர். இவர்களது வண்ணங்கள் நீலமும் ஆரஞ்சும் ஆகும். இவர்களது பணிநிறைவு விளையாட்டாளர்களின் கீழ்கண்ட சீருடை எண்கள் நிறுத்தி வைக்கப்பட்டுள்ளன: 42 (ஜாக்கி ராபின்சன்), 41 (டாம் சீவர்), 14 (கில் ஆட்ஜசு), மற்றும் 37 (கேசே இசுடென்கெல்).  

"மெட்சு" என்ற பெயர் "மெட்ரோபாலிடன்சு" என்பதன் சுருக்கமாகும். மெட்சு முதலில் தங்கள் ஆட்டங்களை போலோ திடலில் ஆடி வந்தனர். 1964இல் புதிய சியா விளையாட்டரங்கை தங்கள் தாயக திடல் ஆக்கிக்கொண்டனர். 45 பருவங்கள் கழித்து 2009இல் சியாவிற்கு அடுத்ததாக புதிய சிட்டி பீல்டு விளையாட்டரங்கை திறந்தனர். பழைய விளையாட்டரங்கு இடிக்கப்பட்டது.
# மாயவரம் சாரங்கபாணி

**மாயவரம் சாரங்கபாணி** (1947-1965)என்று அறியப்படும் சாரங்கபாணி இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து இறந்த ஒரு போராளி ஆவார்.  

## இந்தித் திணிப்பை எதிர்த்துப் போராட்டம்
மதுரையில் இந்தி திணிப்பை கண்டித்து அமைதியான முறையில் ஊர்வலமாகச் சென்ற மாணவர்கள்மீது காங்கிரஸ் குண்டர்கள் தாக்குதல் நடத்தினர். இதையறிந்த மாணவர்கள் மாநிலந்தழுவிய அளவில் வகுப்புகளைப் புறக்கணித்துப் போராட்டங்களை நடத்தினர். மயிலாடுதுறை ஏ.வி.சி. கல்லூரி என்று அழைக்கப்படும் அன்பநாதபுரம் வகையறா கல்லூரியில் பி.காம் முதலாமாண்டு படித்து வந்த சாரங்கபாணியும் தீவிரமாகச் செயல்பட்டு வந்தார்.  

## தீக்குளிப்பு
மயிலாடுதுறையில் போராட்டத்தைத் தீவிரப்படுத்திக்கொண்டிருந்த சாரங்கபாணி, காங்கிரஸ் தலைவர்களின் ஆணவத்தையும், தமிழ்நாட்டின் தெருக்களில் இராணுவம் ஆயுதம் தாங்கி நடமாடுவதையும் கண்டித்து 15.3.65இல் கல்லூரி வளாகத்திலேயே தன்மீது மண்ணெண்ணெய் ஊற்றித் தீ வைத்துக் கொண்டு தீக்குளித்து மாண்டார். உடல் சொந்த ஊரான தஞ்சை மாவட்டம் மருதுவாஞ்சசேரியில் அடக்கம் செய்யப்பட்டது.
# தெமேத்திரியு (விவிலிய நபர்)

**தெமேத்திரியு** என்னும் பெயருடையவர் விவிலியத்தின் புதிய ஏற்பாட்டில் இருமுறை குறிக்கப்படுகின்றார்:  

- பவுலுக்கு எதிராக கலகம் விளைவித்த அர்த்தமி தெய்வத்தை வழிபட்ட தட்டான் ஆவார்.
- 3 யோவானில் நற்சான்று பகரப்பட்டவர். 1, 2 மற்றும் 3 யோவான் ஆகிய திருமுகங்களை அதன் பெறுநர்களுக்கு தாங்கிவந்தவராக இருக்கலாம். இக்கடிதங்களின் அனுப்புனர், காயு என்பவரிடம் இவரைக்குறித்து நற்சான்று பகர்ந்துள்ளார்.
# சென்னையின் எப் சி


**சென்னையின் எப் சி** என்பது இந்திய சூப்பர் லீகின் சென்னை நகரத்தின் அணியாகும். இந்தியன் சூப்பர் லீக் கால்பந்து போட்டிகள் அக்டோபர் 2014 முதல் தொடங்கப்பட உள்ளன. இதில் சென்னை அணியின் பெயரே சென்னையின் எப் சி ஆகும். சன் குழுமம் இந்தியன் சூப்பர் லீகில் இருந்து விலகியதால் பெங்களூர் அணிக்கு பதிலாக சென்னை அணி உருவாக்கப்பட்டது. இந்த அணியின் உரிமையாளர்கள் அபிஷேக் பச்சன் மற்றும் விடா டானி ஆவர்.  

## வரலாறு
இந்திய சூப்பர் லீக் 2013 இல் உருவாக்கப்பட்ட போது சென்னை உட்பட ஒன்பது மாநகரங்களில் கிளை ஆரம்பிக்க அனுமதி அளிக்கப்பட்டது. ஆனால் சென்னை அணியின் முதன்மை அமைப்பாளர் சுனில் கவாஸ்கர் கிரிக்கெட் வாரியத்துடன் இருந்த வேலை காரணமாக விலகி கொண்டார். இதனால் இந்திய சூப்பர் லீகில் உள்ள அணிகளின் எண்ணிக்கை எட்டாக குறைந்தது. இதனிடையில் பெங்களூரு அணியை ஏலம் எடுத்திருந்த சன் குழுமம் இந்திய சூப்பர் லீகில் இருந்து விலகியது. இந்திய சூப்பர் லீக் பெங்களூரு அணிக்கு புதிய உரிமையாளர்களைத் தேடிக் கொண்டிருந்த நிலையில் பாலிவுட் நடிகர் அபிஷேக் பச்சன் மற்றும் விடா டானி பெங்களூருக்கு பதிலாக சென்னைக்கான அணியின் உரிமையை ஏலம் எடுப்பதாக அறிவித்தனர். இதன்மூலம் சென்னை அணி மீண்டும் உயிர்பெற்றது. இதற்கு *சென்னையின் எப் சி* எனப் பெயர் சூட்டினர்.  

சென்னை அணியின் முதல் போட்டி அக்டோபர் 16, 2014 அன்று தொடங்குகிறது.  

## அரங்கம்

சென்னையின் எப் சி அணியின் இல்ல அரங்கம் சென்னையிலுள்ள ஜவஹர்லால் நேரு விளையாட்டரங்கம் ஆகும். இந்த அரங்கம் 40,000 பேர் அமர்ந்து பார்க்கக் கூடிய பெரிய விளையாட்டரங்கம் ஆகும்.
# மிராண்டா ஓட்டோ



**மிராண்டா ஓட்டோ** (பிறப்பு: 16 திசம்பர் 1967) ஒரு ஆஸ்திரேலிய நாட்டு திரைப்பட நடிகை ஆவார். இவர் த லார்டு ஆப் த ரிங்ஸ்: த ரிடர்ன் ஆப் த கிங், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் புகழ் பென்ற நடிகை ஆனார்.